Zápisnica zo 64. zasadnutia Súdnej rady Slovenskej republiky,
ktoré sa konalo 7. septembra 2011 v Bratislave

Prítomní:

1)	JUDr. Štefan Harabin  
2)	JUDr. Ľudmila Babjaková
3)	JUDr. Jana Bajánková 
4)	Prof. JUDr. Alexander Bröstl, CSc. 
5)	Doc. JUDr. Mária Bujňáková, CSc. 
6)	JUDr. Igor Burger 
7)	JUDr. Ján Burik 
8)	JUDr. Ida Hanzelová 
9)	JUDr. Peter Hulla
10)	JUDr. Jozef  Janík - ospravedlnený
11)	JUDr. Helena Kožíková 
12)	JUDr. Anna Marková 
13)	JUDr. Bohumil Novák 
14)	JUDr. Juraj Sopoliga 
15)	JUDr. Gabriela Šimonová 
16)	JUDr. Daniela Švecová 
17)	JUDr. Mária Usačevová 
18)	JUDr. Jozef Vozár, CSc. 

Ing. Anna Žatková – vedúca Kancelárie Súdnej rady Slovenskej republiky

64. rokovanie Súdnej rady Slovenskej republiky otvoril a viedol predseda Súdnej rady Slovenskej republiky (ďalej len "súdna rada") a zároveň skonštatoval, že súdna rada je uznášaniaschopná.  

Návrh programu zasadnutia bol členom súdnej rady predložený v písomnej podobe:

1.	„Návrh rozpočtu súdnictva na roky 2012 – 2014“ predložený kapitolou Ministerstvo spravodlivosti Slovenskej republiky (SR 24/2011)
2.	„Návrh rozpočtu Najvyššieho súdu a Kancelárie Súdnej rady Slovenskej republiky na roky 2012 – 2014“ predložený kapitolou Najvyšší súd Slovenskej republiky (SR 23/2011)
3.	Návrh zákona o úprave príjmu zo závislej činnosti a o zmene a doplnení niektorých zákonov (SR 25/2011)
4.	Podnet na podanie návrhu na začatie disciplinárneho konania proti sudcom Ústavného súdu Slovenskej republiky (SR 27/2011)
Rôzne

JUDr. Peter Hulla navrhol doplniť bod programu o:

-	Obsahová náplň vzdelávania na roky 2012, 2013 pre sudcov, prokurátorov, právnych čakateľov prokuratúry, vyšších súdnych úradníkov, asistentov sudcov Najvyššieho súdu Slovenskej republiky v súlade s § 7 písm. f) zákona č. 548/2003 Z. z. o Justičnej akadémii Slovenskej republiky.

Hlasovanie: 
Za: 15
Proti: 2
Zdržali sa: 0 
Neprítomný: 1

Prof. Alexander Bröstl navrhol, aby dnešnému zasadnutiu predsedala podpredsedníčka súdnej rady, vzhľadom na to, že predseda súdnej rady je disciplinárne stíhaný.

Hlasovanie: 
Za: 3
Proti: 14
Zdržali sa:  0
Neprítomný: 1 

K upravenému programu rokovania:
Hlasovanie: 
Za: 15
Proti: 2
Zdržali sa:  0
Neprítomný: 1 

Uznesenie č. 1265   
Súdna rada Slovenskej republiky schvaľuje doplnený program 64. zasadnutia o nasledovný bod:
-	Obsahová náplň vzdelávania na roky 2012, 2013 pre sudcov, prokurátorov, právnych čakateľov prokuratúry, vyšších súdnych úradníkov, asistentov sudcov Najvyššieho súdu Slovenskej republiky v súlade s § 7 písm. f) zákona č. 548/2003 Z. z. o Justičnej akadémii Slovenskej republiky.

Za overovateľa zápisnice bola navrhnutá JUDr. Mária Usačevová a za zapisovateľku Lucia Hučková.

Hlasovanie o overovateľovi zápisnice: JUDr. Mária Usačevová
Za: 16
Proti: 0
Zdržali sa: 1
Neprítomný: 1

Uznesenie č. 1266
Súdna rada Slovenskej republiky schvaľuje za overovateľa zápisnice JUDr. Máriu Usačevovú  a za zapisovateľku zasadnutia Luciu Hučkovú.

Jednotlivé body programu súdna rada prerokovala s týmito závermi:  

1.	„Návrh rozpočtu súdnictva na roky 2012 – 2014“ predložený kapitolou Ministerstvo spravodlivosti Slovenskej republiky (SR 24/2011)
Členovia súdnej rady sa oboznámili s návrhom rozpočtu súdnictva na roky 2012 – 2014 predloženým kapitolou Ministerstvo spravodlivosti Slovenskej republiky, ktorý bližšie uviedla ministerka spravodlivosti. Po rozsiahlej diskusii a vyjadreniach ministerky spravodlivosti Slovenskej republiky k uvedenému bodu hlasovali nasledovne:

Hlasovanie:
Za: 12
Proti: 0
Zdržali sa: 3
Neprítomný: 3 (JUDr. Švecová, JUDr. Novák)

Uznesenie č. 1267
Súdna rada Slovenskej republiky upozorňuje, že dve desaťročia sa nerieši situácia Najvyššieho súdu Slovenskej republiky z hľadiska priestorového zabezpečenia samostatnej budovy. Konštatuje, že je potrebné tento problém zohľadňovať v návrhu rozpočtu.
Odporúča pri riešení rozpočtu v rámci kapitálových výdavkov vychádzať aj zo stanovísk Súdnej rady Slovenskej republiky k prerokovaným revíznym správam jednotlivých súdov. 

2.	Návrh zákona o úprave príjmu zo závislej činnosti a o zmene a doplnení niektorých zákonov (SR 25/2011)
Členovia súdnej rady sa oboznámili s návrhom zákona o úprave príjmu zo závislej činnosti a o zmene a doplnení niektorých zákonov a pripomienkami Najvyššieho súdu Slovenskej republiky uplatnenými v rámci medzirezortného pripomienkového konania.

JUDr. Hanzelová uviedla okruh nejasností na ktoré zareagovali zástupcovia Ministerstva práce, sociálnych vecí a rodiny.
Nakoniec členovia súdnej rady navrhli schváliť komisiu, ktorá bude rokovať so zástupcami Ministerstva práce, sociálnych vecí a rodiny, zástupcom Ministerstva spravodlivosti Slovenskej republiky s ktorým Ministerstvo práce, sociálnych vecí a rodiny komunikovalo počas medzirezortného pripomienkového konania.

Návrh komisie: JUDr. Juraj Sopoliga, JUDr. Ida Hanzelová, JUDr. Ľudmila Babjaková
JUDr. Babjaková uviedla, že nie že by nechcela pracovať v komisii, ale robilo by jej to veľké problémy o. i. vzhľadom i na vzdialenosť, ktorú by musela absolvovať účasťou na pracovnom stretnutí, keďže je sudkyňou v Košiciach.

Hlasovanie: JUDr. Juraj Sopoliga
Za: 16
Proti:0
Zdržali sa: 1
Neprítomný: 1

Hlasovanie: JUDr. Ida Hanzelová
Za: 16
Proti:0
Zdržali sa: 1
Neprítomný: 1

Predseda súdnej rady oznámil členom návrh JUDr. Juraj Sopoligu zaradiť do komisie              Doc. JUDr. Máriu Bujňákovú, CSc., ktorá je erudovaná v oblasti rozpočtu a financií.

Hlasovanie: Doc. JUDr. Mária Bujňáková, CSc.
Za: 14
Proti: 0
Zdržali sa: 1
Neprítomný: 3 (JUDr. Švecová, JUDr. Novák)

Hlasovanie o návrhu uznesenia:
Za: 17
Proti: 0
Zdržali sa: 0
Neprítomný: 1

Uznesenie č. 1268
Súdna rada Slovenskej republiky prerušuje rokovanie o návrhu zákona o úprave príjmu zo závislej činnosti a o zmene a doplnení niektorých zákonov, určuje komisiu v zložení                JUDr. Ida Hanzelová, Doc. JUDr. Mária Bujňáková, CSc. a JUDr. Sopoliga na realizáciu spoločného rokovania so zástupcami Ministerstva práce, sociálnych vecí a rodiny a zástupcom Ministerstva spravodlivosti Slovenskej republiky na riešenie problematických ustanovení zákona. Súdna rada Slovenskej republiky odporúča ministerke spravodlivosti Slovenskej republiky určiť zástupcu Ministerstva spravodlivosti Slovenskej republiky na spoločné rokovanie so zástupcami Ministerstva práce, sociálnych vecí a rodiny Slovenskej republiky a komisie Súdnej rady Slovenskej republiky.
3.	„Návrh rozpočtu Najvyššieho súdu Slovenskej republiky a Kancelárie Súdnej rady Slovenskej republiky na roky 2012 – 2014“ predložený kapitolou Najvyšší súd Slovenskej republiky (SR 23/2011)
Členovia súdnej rady sa oboznámili s návrhom rozpočtu Najvyššieho súdu Slovenskej republiky a Kancelárie Súdnej rady Slovenskej republiky na roky 2012 – 2014. Návrh predložila kapitola Najvyšší súd Slovenskej republiky a bližší komentár k návrhu uviedol Ing. Jozef Kaffka, riaditeľ správy. Po diskusii hlasovali nasledovne:

Hlasovanie:
Za: 12
Proti: 0
Zdržali sa: 3
Neprítomní: 3 (JUDr. Švecová, JUDr. Novák)

Uznesenie č. 1269
Súdna rada Slovenskej republiky podporuje pripomienky Najvyššieho súdu Slovenskej republiky k návrhu rozpočtu Najvyššieho súdu Slovenskej republiky a Kancelárie Súdnej rady Slovenskej republiky na roky 2012 – 2014 a požiadavky uvedené na strane 3 – 7 vrátane tabuľkových príloh: 

„C . POŽIADAVKY A ICH ZDOVODNENIE

A)  Najvyšší súd Slovenskej republiky 

Rok -  2012

	Najvyšší súd Slovenskej republiky kategoricky odmieta v oznámených limitoch výdavkov zapracované zníženie osobných výdavkov. V rámci kategórie štátnych zamestnancov podstatnú časť tvoria vyšší súdni úradníci a asistenti  sudcu najvyššieho súdu, ktorí i keď sú odmeňovaní podľa zákona o štátnej službe, sú fixovaní na sudcu. Samotná vláda Slovenskej republiky v schválenom programovom vyhlásení sa zaväzuje vytvoriť zákonné predpoklady pre stabilizáciu stavu vyšších súdnych úradníkov s možnosťou posilnenia ich kompetencií.

Cieľom zákona  č. 549/2003 Z. z. o súdnych úradníkoch v znení neskorších predpisov je vytvoriť podmienky, aby  sa sudcovia  mohli viac sústrediť na rozhodovanie vo veci samej, ako na technickú a formálnu stránku veci. Snaha najvyššieho súdu  je, aby do každého senátu bol pridelený jeden vyšší súdny úradník. Úlohou  asistentov sudcov najvyššieho súdu je vysoko odborná príprava podkladov  pre rozhodnutia  sudcu.

     Do roku 2005 mal najvyšší súd  v rámci  štátnych zamestnancov pre funkciu vyšší súdny úradník schválené 2 štátnozamestnanecké miesta. Významný posun nastal v období rokov 2006 - 2009, kedy   rozpočtovými opatreniami Ministerstva financií Slovenskej republiky sa tento počet štátnozamestnaneckých miest zvýšil o 32 osôb. V roku 2010 sa znížil počet štátnozamestnaneckých miest o 9. 
 
     Všetky legislatívne zmeny a úpravy v oblasti súdnictva by mali smerovať k  zrýchleniu a zefektívneniu súdneho konania a rozhodovania. Najvyšší súd, ktorý okrem svojich iných hlavných úloh vyplývajúcich z čl. 141 a nasl. Ústavy Slovenskej republiky, je podľa ustanovenia § 119 a nasl. zákona č. 385/2000 Z. z. o sudcoch a prísediacich a o zmene a doplnení niektorých zákonov  pre účely disciplinárneho konania i disciplinárnym súdom pre všetkých sudcov všeobecného súdnictva a v súlade so zákonom č. 291/2009 Z. z. o Špecializovanom trestnom súde a o zmene a doplnení niektorých zákonov, rozhoduje o riadnom opravnom prostriedku proti rozhodnutiu Špecializovaného  trestného súdu. Najvyššiemu súdu pribudli v zmysle zákona č. 757/2004 Z. z. o súdoch a o zmene a doplnení niektorých zákonov v znení neskorších predpisov  úlohy, a to vykonávanie revízií na krajských súdoch a v rámci nich aj na  okresných súdoch a vykonávanie prieskumov na súdoch, na základe právoplatných rozhodnutí súdov. Preto potreba zvýšenia počtu štátnych zamestnancov – asistentov  na  85 asistentov patrí medzi hlavné priority najvyššieho súdu a je stále naliehavejšia, vzhľadom na  počet došlých vecí vo všetkých agendách, ktorý má stúpajúci trend (viď. Tabuľka č.1).  Súčasne sa zvyšuje aj podiel komplikovanejších prípadov, ktoré si vyžadujú  čoraz náročnejšie podklady, analýzy a stanoviská pre posudzovanie a rozhodovanie aj v dimenziách práva EÚ. Množstvo súdnych rozhodnutí je podmienené potrebami dokonalého prehľadu a vybudovania databáz pre včasné rozhodnutia a dodržiavanie termínov, ako aj pre jednotnosť rozhodovania.

 	Všetky tieto úlohy odôvodňujú požiadavku, aby každému sudcovi najvyššieho súdu  bol v súlade so zákonom  pridelený asistent a v každom senáte najvyššieho súdu, aby pôsobil jeden vyšší súdny úradník.

Počas rokov 2009 a 2010 boli najvyššiemu súdu  postupne – etapovite pridelení asistenti v celkovom počte 50, teda 1/3 z plánovaného počtu asistentov  k plánovanému počtu sudcov zostávala nedoplnená. Činnosť asistentov prispela k výraznému zrýchleniu konania  na najvyššom súde.  Avšak rozpočtovým opatrením č. 6 z roku 2010 boli kapitole viazané mzdové prostriedky na 36 osôb z dôvodu neplnenia počtu zamestnancov. Pritom hlavný dôvod, prečo kapitola najvyšší súd  vykazovala neobsadené pracovné miesta boli nedostačujúce priestory, v ktorých najvyšší súd je umiestený, a to je budova ministerstva spravodlivosti (priestory najvyšší súd užíva na základe zmluvy  o výpožičke) a budova na námestí SNP, kde je umiestené obchodnoprávne kolégium. Uvedené riešenie sídla najvyššieho súdu je  problematické a to aj z dôvodu miestneho odlúčenia kolégia ako aj  vysokých prevádzkových nákladov, keďže kapitola najvyšší súd refunduje ministerstvu spravodlivosti 49,99 % z nákladov na prevádzku budovy, čo znamená, že najvyšší súd užíva  polovicu budovy a nemá dosah na výber dodávateľov a výšku nákladov.

	Vzhľadom na duplicitný postih kapitoly najvyšší súd,  a to 10%-né zníženie  osobných výdavkov a viazanie limitu z dôvodu neplnenia zamestnanosti v kapitole najvyšší súd  v roku 2010, v rozpočte na rok 2012 požaduje kapitola   navrhnúť limit mzdových prostriedkov na  233 osôb v organizácii najvyšší súd, t. j. stav zamestnancov k 01.07.2010, a to vrátane zvýšenia počtu asistentov sudcov v roku 2010 o 27 osôb a k tomu prislúchajúce rozpočtové prostriedky na poistné (kategória 620):
-	kategória 610 Mzdy, platy a OOV     –	356 076 €,  
-	kategória 620 Odvody do poisťovní  –	124 449 €,

	V kategórii 630 – Tovary a služby žiada kapitola najvyšší súd zvýšiť limit výdavkov o výdavky na prevádzku budovy na námestí SNP, a to: 
 
-	kategória 630 Tovary a služby –	     46 400 €,  

	Rok -  2013

	Vzhľadom na postupné dopĺňanie počtu asistentov najvyšší súd plánoval  chýbajúci počet  asistentov uplatniť v návrhu rozpočtu na roky 2010 – 2012 pre rok 2011. Vzhľadom na úsporné  opatrenia v štátnej správe v roku 2011 a 2012,  je možné túto požiadavku presunúť do roku 2013.

	Navrhnutý  limit výdavkov  na rok 2013 požaduje kapitola navýšiť o rozpočtové prostriedky potrebné  na zabezpečenie  výdavkov  spojených  s doplnením  počtu zamestnancov  o 35  asistentov sudcov  vo výške 816 815 €  podľa kategórií:

-	kategória 610 Mzdy, platy a OOV    – 	469 518 €, 
-	kategória 620 odvody do poisťovní  –    	164 097 €,
-	kategória 630 tovary a služby          –   	183 200 €.

   	Rok -  2014
	
Zvýšenie limitu bežných výdavkov požadované na rok 2012 a 2013 je nutné premietnuť aj do limitov pre rok  2014,  t. j. nárast počtu zamestnancov na 268 osôb  a s tým súvisiaci limit výdavkov. 

Tabuľka  č. 1   Vývoj agendy najvyššieho súdu za roky 2006-2010
Počet vecí	Spolu všetky agendy r.  2006	Spolu všetky agendy r. 2007	Spolu všetky agendy r.  2008	Spolu všetky agendy r.  2009	Spolu všetky agendy r.  2010	
prevzaté	4 229	3 744	2 947	3 191	3 163	
došlé	8 390	8 513	8 656	9 938	9 079	
vybavené	8 880	9 292	8 431	9 977	9 428	

 B)  Kancelária Súdnej rady  Slovenskej republiky 

1.	Hlavná kategória 600 Bežné výdavky

    	   V súlade s § 9 zákona č. 185/2002 Z. z.  o Súdnej rade Slovenskej republiky a o zmene a doplnení niektorých  zákonov v znení neskorších predpisov (ďalej len „zákon o súdnej rade“),  úlohy spojené s odborným, organizačným, personálnym, administratívnym a technickým zabezpečením činnosti Súdnej rady Slovenskej republiky (ďalej len „súdna rada“)  vykonáva kancelária súdnej rady (ďalej len „kancelária“).

  Z hľadiska ekonomického začlenenia, je kancelária rozpočtová organizácia a na štátny rozpočet je zapojená prostredníctvom kapitoly štátneho rozpočtu Najvyšší súd Slovenskej republiky. Okrem  úloh uvedených v predchádzajúcom odseku, jej úlohou je, zabezpečiť v rámci rozpočtového procesu tvorby  rozpočtu  na jednotlivé roky, dostatočný objem rozpočtových prostriedkov na plnenie vlastných úloh a rovnako na financovanie  kompetencií vyplývajúcich súdnej rade, ako ústavnému orgánu  z Ústavy Slovenskej republiky,  zo zákona o súdnej rade a zo zákona o sudcoch.

Každoročne rozpisovaný objem rozpočtových prostriedkov  kancelárii,  na zabezpečenie činností súdnej rady a samotnej kancelárie,  sa javil pri ich hospodárnom a efektívnom použití dostatočný,  až do roku 2011, kedy kancelária napriek zodpovednému, hospodárnemu a účelnému používaniu rozpočtových prostriedkov bola nútená, a to i napriek skromnému rozpočtu,  obmedziť, resp. vypustiť realizáciu  niektorých naplánovaných úloh spočívajúcich napr. vo vytvorení technických a administratívnych podmienok pre evidenciu majetkových priznaní sudcov. Do pôsobnosti súdnej rady prešla agenda  majetkových priznaní na základe zmeny zákona č. 385/2000 Z. z. o sudcoch a prísediacich a o zmene a doplnení niektorých zákonov v znení neskorších predpisov (ďalej len „zákon o sudcoch“) od roku 2007. Vzhľadom na obmedzené priestory, v ktorých kancelária súdnej rady sídli (výpožičkový vzťah s Ministerstvom spravodlivosti Slovenskej republiky) a znížený objem rozpočtových prostriedkov, práve zabezpečenie tejto naliehavej úlohy bola kancelária nútená riešiť opäť provizórne. Z dôvodu dôsledného plnenia úloh, ktoré súdnej rade a kancelárii vyplynuli z niekoľkokrát ,  od roku 2010,  novelizovaného zákona o sudcoch (konkrétne § 32 – majetkové priznania sudcov) a zákona o súdnej rade  (vytvorenie novej web stránky súdnej rady) prehodnotila svoje úlohy a  použitie rozpočtových prostriedkov smerovalo k finančnému zabezpečeniu splnenia nových úloh.

          Návrh limitov výdavkov oznámených kancelárii pre roky 2012 až 2014 v kategórii 600 – Bežné výdavky  bez kategórie Mzdy, platy, služobné príjmy a ostatné osobné vyrovnania je  navrhovaný v sume 204 106,00 €/rok  ,    čo predstavuje  v tejto kategórii zníženie o 4 890,- €/rok   oproti   limitu bežných výdavkov schválených v rozpočte  na rok 2011. 

        V  porovnaní s limitom kapitálových výdavkov rozpísaných pre rok 2011 na hlavnej kategórii 700 Kapitálové výdavky,   došlo ešte k výraznejšiemu  zníženiu,  a to až o  5 975 €.

        Celkovo  limit výdavkov pre kanceláriu  na rok 2012  je v porovnaní s rokom 2011 nižší o 10 865 €, čo v percentuálnom vyjadrení predstavuje zníženie o  2,32 %. 

         Kancelária súdnej rady pristupovala a pristupuje   k používaniu rozpočtových prostriedkov,   s maximálnou hospodárnosťou, efektívnosťou a účelnosťou,  a to aj vzhľadom na ich výšku. Napriek tejto skutočnosti, po prehodnotení potrieb a možností, bola nútená v tomto roku  (žiadosť číslo Ksr 171/2011 z 18. augusta 2011) požiadať kapitolu Najvyšší súd Slovenskej republiky o vykonanie rozpočtového opatrenia, ktorým by chýbajúce rozpočtové prostriedky na bežných výdavkoch:
•	sčasti zabezpečila  na základe povolenia prekročenia limitu bežných výdavkov na ťarchu kapitálových výdavkov v čiastke 14 135 €, teda v rámci rozpisu rozpočtu a 
•	sčasti  navýšením celkového limitu bežných výdavkov o 10 000 €.

Dôvody takto uplatnenej požiadavky na navýšenie rozpočtových prostriedkov nespočívajú ani v plytvaní, ani v nehospodárnom prístupe k používaniu rozpočtových prostriedkov,  ale vyžiadali si ho tak,  ako je uvedené vyššie,  zmeny  citovaných zákonov,  ktoré súdna rada  ani kancelária  nemohla ovplyvniť. Konkrétne:

•	už v roku 2011 zrealizované zmeny, resp. pripravované   legislatívne zmeny  zákonov:
      - č. 185/2002 Z. z. o Súdnej rade Slovenskej republiky a o zmene a doplnení niektorých zákonov v znení 
        neskorších predpisov a
        
      - č. 385/2000 Z. z. o sudcoch a prísediacich a o zmene a doplnení niektorých zákonov v znení neskorších 
        predpisov;
        
•	existujúca web stránka Súdnej rady Slovenskej republiky,  vzhľadom na terajšiu funkcionalitu, neumožní  rozšírenie za účelom zverejňovania materiálov na jednotlivé zasadnutia a po zasadnutiach v takom rozsahu, ako sa to predpokladá po schválení novela zákona č. 185/2002 Z. z. o Súdnej rade Slovenskej republiky a o zmene a doplnení niektorých zákonov v znení neskorších predpisov. Vytvorenie a následná  údržba web stránky si vyžiada rozpočtové prostriedky,  s ktorými sa v návrhu rozpočtu na roky 2012 a 2014 nepočíta.

Kancelária bola nútená riešiť stav infraštruktúry, hardvéru a softvérového riešenia v podmienkach kancelárie. Po odbornom vyhodnotení aktuálneho stavu  bolo existujúce  riešenie vyhodnotené ako morálne zastarané a           z pohľadu bezpečnosti nespĺňalo IT štandardy definované Ministerstvom financií Slovenskej republiky (zákon č. 275/2006 Z. z. o informačných systémoch verejnej správy a o zmene a doplnení niektorých zákonov v znení neskorších predpisov). Vzhľadom na tento stav pristúpila kancelária koncom roka 2010 k riešeniu situácie na úseku infraštruktúry, hardvéru a softvérového vybavenia výmenou. Táto výmena si vyžaduje pravidelnú údržbu a aktualizáciu vrátane primeraných finančných nákladov i do budúcnosti.  

Súdna rada Slovenskej je členom ENCJ (Európska sieť súdnych rád), z ktorého členstva jej plynie povinnosť aktívnej účasti na  podujatiach, ktoré sú zväčša organizované a uskutočňované v zahraničí.  
K dôvodom zvýšenia potreby rozpočtových prostriedkov patrí :

•	finančné zabezpečenie zahraničných pracovných ciest členov Súdnej rady Slovenskej  republiky zaradených do prioritných projektov v rámci ENCJ schválených na Valnom zhromaždení ENCJ vo Vilniuse, 
•	zabezpečenie jednotlivých zasadnutí Súdnej rady Slovenskej republiky,
•	zvýšené náklady na poštovné a kuriérske služby, ktoré sú k 30. augustu 2011 v porovnaním s rovnakým obdobím roku 2010 cca o 40 % vyššie,
•	zvýšené náklady na cestovné náhrady  členov súdnej rady, ktoré k obdobiu 30. augusta 2011 sú o 
•	70 % vyššie ako v rovnakom období roku 2010,
•	náklady na refundácie za služby poskytované Ministerstvom spravodlivosti Slovenskej republiky na základe Zmluvy o výpožičke, výšku ktorých kancelária nevie ovplyvniť; 

2.	Hlavná kategória 700 Kapitálové výdavky 

Kancelária má v správe od zriadenia Súdnej rady Slovenskej republiky  jedno služobné motorové vozidlo 
zn. BMW,  rok výroby 2002 a počet ubehnutých km 260 520. Okrem uvedeného vozidla, žiadne ďalšie vozidlo iným zákonným spôsobom do správy nezískala.  

Vzhľadom na počet ubehnutých kilometrov a takmer 10 ročnú dobu užívania predmetného služobného motorového vozidla,  plánovala kancelária,  z dôvodu zaistenie bezpečnosti cestnej premávky a prepravovaných osôb, realizovať obmenu tohto skromného vozového parku. Vzhľadom na ročne rozpisovanú výšku kapitálových prostriedkov,  takáto  obmena prichádza do úvahy iba šetrením, spôsobom a postupom, ktorý umožňuje   ustanovenie  § 8 ods. 4 zákona č. 523/2004 Z. z. o rozpočtových pravidlách verejnej správy v znení neskorších predpisov.   

Nakoľko zostatok nevyčerpaných kapitálových prostriedkov  v roku 2011,  plánuje kancelária,  po predchádzajúcom  súhlase Ministerstva financií Slovenskej republiky (žiadosť uplatnená u  správcu kapitoly) použiť na finančné zabezpečenie tých výdavkov,  ktorých krytie nie je zabezpečené v rozpočte pre rok 2011 a ovplyvnia výšku rozpočtu pre roky 2012 až 2014.

Výška limitu kapitálových výdavkov určených pre kanceláriu na rok 2012 v objeme  9 918 € na obstaranie nového služobného motorového vozidla je nepostačujúca. Z toho dôvodu kancelária žiada navýšiť objem kapitálových výdavkov o 15 082 € a  limit kapitálových výdavkov v roku 2012 určiť vo výške 25 000 €. Po takto navýšenom limite kapitálových výdavkov,  kancelária súdnej rady neuplatní požiadavku na rozpísanie limitu kapitálových výdavkov pre rok 2013.

Uplatnené požiadavky žiada kancelária premietnuť do rokov 2013 a 2014.

Kancelária permanentne v rámci  procesu tvorby  rozpočtu poukazuje na potrebu pridelenia samostatného sídla,   kde by boli  vytvorené podmienky na  konania jednotlivých zasadnutí súdnej rady  a  tiež pre všetkých zamestnancov kancelárie. Priestory, v ktorých kancelária sídli užíva  na základe zmluvy o výpožičke uzatvorenej s Ministerstvom spravodlivosti Slovenskej republiky. 

Rozpis návrhu
limitu výdavkov vrátane  požadovaného zvýšenia na rozpočtované roky 2012–2014 uvádzame v nasledujúcich tabuľkách:

Kapitola
Najvyšší súd SR         v €	2012	2013	2014	
Kategória	Návrh MF SR	Požiadavky 
kapitoly	Nezohľadnené
požiadavky	Návrh   MF SR	Požiadavky 
kapitoly	Nezohľadnené
požiadavky	Návrh      MF SR 	Požiadavky 
kapitoly	Nezohľadnené
požiadavky	
610 Mzdy, platy, služobné príjmy
a ostatné osobné vyrovnania	5 588 566	5 944 642	356 076	5 982 981	6 808 575	825 594	6 223 633	 7 049 227	825 594	
620 Poistné a príspevok
do poisťovní	1 718 031	1 842 480	124 449	1 832 580	2 121 126	288 546	1 902 472	2 191 018	288 546	
630 Tovary a služby	690 063	757 328	67 265	690 063	940 528	250 465	690 063	940 528	250 465	
640 Bežné transfery	72 331	72 331	0	72 331	72 331	0	72 331	72 331	0	
600 Bežné výdavky	8 068 991	8 616 781	547 790	8 577 955	9 942 560	1 364 605	8 888 499	10 253 104	1 364 605	
700 Kapitálové výdavky	100 292	115 374	15 082	100 292	100 292	0	100 292	100 292	0	
Výdavky spolu	8 169 283	8 732 155	562 872	8 678 247	10 042 852	1 364 605	8 988 791	10 353 396	1 364 605	

Návrh limitov pre Najvyšší súd SR na r. 2012		v €	
Kategória	Návrh MF SR	Požiadavky 	Nezohľadnené požiadavky	
610 Mzdy, platy, služobné príjmy
        a ostatné osobné vyrovnania	5 346 911	5 702 987	356 076	
620 Poistné a príspevok do poisťovní	1 630 425	1 754 874	124 449	
630 Tovary a služby	578 563	624 963	46 400	
640 Bežné transfery	67 331	67 331	0	
600 Bežné výdavky	7 623 230	8 150 155	526 925	
700 Kapitálové výdavky	90 374	90 374	0	
Výdavky spolu	7 713 604	8 240 529	526 925	

Návrh limitov pre Najvyšší súd SR na r. 2013		v €	
Kategória	Návrh MF SR	Požiadavky 	Nezohľadnené požiadavky	
610 Mzdy, platy, služobné príjmy
        a ostatné osobné vyrovnania	5 741 326	6 566 920	825 594	
620 Poistné a príspevok do poisťovní	1 744 974	2 033 520	288 546	
630 Tovary a služby	578 563	808 163	229 600	
640 Bežné transfery	67 331	67 331	0	
600 Bežné výdavky	8 132 194	9 475 934	1 343 740	
700 Kapitálové výdavky	90 374	90 374	0	
Výdavky spolu	8 222 568	9 566 308	1 343 740	

Návrh limitov pre Najvyšší súd SR na r. 2014	 	v €	
Kategória	Návrh MF SR	Požiadavky 	Nezohľadnené požiadavky	
610 Mzdy, platy, služobné príjmy
       a ostatné osobné vyrovnania	5 981 978	6 807 572	825 594	
620 Poistné a príspevok do poisťovní	1 814 866	2 103 412	288 546	
630 Tovary a služby	578 563	808 163	163 100	
640 Bežné transfery	67 331	67 331	0	
600 Bežné výdavky	8 442 738	9 876 852	1 343 740	
700 Kapitálové výdavky	90 374	90 374	0	
Výdavky spolu	8 533 112	9 876 852	1 343 740	

Návrh limitov pre Kanceláriu Súdnej rady SR na r. 2012		v €	
Kategória	Návrh
MF SR	Požiadavky 
	Nezohľadnené
požiadavky	
610 Mzdy, platy, služobné príjmy
        a ostatné osobné vyrovnania	241 655	241 655	0	
620 Poistné a príspevok do poisťovní	87 606	87 606	0	
630 Tovary a služby	111 500	132 365	  20 865	
640 Bežné transfery	5 000	5 000	0	
600 Bežné výdavky	445 761	466 626	20 865	
700 Kapitálové výdavky	9 918	25 000	15 082	
Výdavky spolu
	455 679	491 626	 35 947	

Návrh limitov pre Kanceláriu Súdnej rady SR na r. 2013	 	v €	
Kategória	Návrh
MF SR	Požiadavky 
	Nezohľadnené
požiadavky	
610 Mzdy, platy, služobné príjmy
       a ostatné osobné vyrovnania	241 655	241 655	0	
620 Poistné a príspevok do poisťovní	87 606	87 606	0	
630 Tovary a služby	111 500	132 365	 20 865	
640 Bežné transfery	5 000	5 000	0	
600 Bežné výdavky	445 761	466 626	20 865	
700 Kapitálové výdavky	9 918	9 918	0	
Výdavky spolu	455 679	476 544	
 20 865

Návrh limitov pre Kanceláriu Súdnej rady SR na r. 2014	 	v €	
Kategória	Návrh
MF SR	Požiadavky 
	Nezohľadnené
požiadavky	
610 Mzdy, platy, služobné príjmy
       a ostatné osobné vyrovnania	241 655	241 655	0	
620 Poistné a príspevok do poisť.

poisťovní	87 606	87 606	0	
630 Tovary a služby	111 500	132 365	 20 865	
640 Bežné transfery	5 000	5 000	0	
600 Bežné výdavky	445 761	466 626	20 865	
700 Kapitálové výdavky	9 918	9 918	0	
Výdavky spolu	455 679	476 544	20 865	

Z Á V E R

Navrhované limity mzdových výdavkov na roky 2012–2014 pre Najvyšší súd Slovenskej republiky sú poddimenzované, najvyšší súd na ich doplnení trvá. Bez premietnutia návrhov do limitov je vážne ohrozený celkový chod Najvyššieho súdu Slovenskej republiky. 
Na tento nepriaznivý stav upozorňoval Najvyšší súd Slovenskej republiky už v etape schvaľovania východísk štátneho rozpočtu na roky 2012 až 2014. Na stretnutí zástupcov rozpočtových kapitol uskutočneného práve k východiskám štátneho rozpočtu na roky 2012 až 2014,  ktoré sa konalo z iniciatívy Ministerstva financií Slovenskej republiky,  štátny tajomník ministerstva financií uistil zúčastnených zástupcov, že koncom mája a začiatkom júna 2011 sa budú konať stretnutia s jednotlivými kapitolami k návrhu rozpočtu, kde bude priestor na prezentovanie potrieb kapitol a súčasne sa bude on zaujímať o to, aké úsporné opatrenia prijali  jednotlivé kapitoly.  Ministerstvo financií Slovenskej republiky verejne  informovalo o priebehu rokovaní s rozpočtovými kapitolami, Najvyšší súd Slovenskej republiky na takéto rokovanie pozvaní nebol. 
V návrhu rozpočtu  na roky 2012-2014 nie sú plánované ani rozpočtové prostriedky na získanie priestorov  pre vlastné sídlo Najvyššieho súdu Slovenskej republiky a vlastných priestorov pre Súdnu radu Slovenskej republiky a jej kanceláriu, ktoré  sú  v súčasnosti  umiestnené v   priestoroch  na základe Zmluvy o výpožičke uzavretej s Ministerstvom spravodlivosti Slovenskej republiky a sú napriek priestorom získaným na nám. SNP  nedostačujúce.“

4.	Podnet na podanie návrhu na začatie disciplinárneho konania proti sudcom Ústavného súdu Slovenskej republiky (SR 27/2011)
K uvedenému bodu vystúpili: Predseda súdnej rady, Prof. JUDr. Alexander Bröstl, CSc., JUDr. Ľudmila Babjaková, JUDr. Jozef Vozár, CSc., ktorý po vznesených výhradách k priebehu zasadnutia toto s ospravedlnením sa opustil, JUDr. Juraj Sopoliga, JUDr. Daniela Švecová, JUDr. Igor Burger, JUDr. Jana Bajánková. 
V rámci diskusie JUDr. Bajánková navrhla upraviť názov podnetu o „Podnet na zjednotenie odchýlnych právnych názorov“. V súvislosti s týmto návrhom sa vyjadrili JUDr. Sopoliga a JUDr. Hanzelová. JUDr. Bajánková svoj návrh stiahla, ale JUDr. Sopoliga navrhol doplnenie návrhu o ktorom predseda súdnej rady dal hlasovať

Za: 5
Proti: 10
Zdržali sa: 0
Neprítomní: 3 (JUDr. Vozár, JUDr. Novák)

Hlasovanie o podaní podnetu na podanie návrhu na začatie disciplinárneho konania proti sudcom Ústavného súdu Slovenskej republiky
Za: 8
Proti: 3
Zdržali sa: 4
Neprítomní: 3 (JUDr. Vozár, JUDr. Novák)

Vzhľadom na výsledky hlasovania, Súdna rada Slovenskej republiky nepredloží predsedníčke Ústavného súdu Slovenskej republiky podnet na podanie návrhu na začatie disciplinárneho konania proti sudcom Ústavného súdu Slovenskej republiky.

Predseda súdnej rady požiadal JUDr. Helenu Kožíkovú, aby pokračovala vo vedení zasadnutia súdnej rady, nakoľko on odišiel z rokovania na rehabilitáciu.
JUDr. Helena Kožíková oboznámila členov súdnej rady s pozvánkou Vyššej rady sudcov a prokurátorov Turecka, ktorá bola Kancelárii Súdnej rady Slovenskej republiky doručená mailom. Sympózium sa bude konať 25. a 26. októbra 2011 v Istanbule, pozvánka je pre dvoch zástupcov súdnej rady s tým, že organizátor zastreší ubytovacie a cestovné náklady za pozvaných členov. Prihlášky žiada predložiť do 10. septembra 2011. 
Nakoľko členovia súdnej rady nepredložili návrh na účast
níkov uvedeného sympózia, JUDr. Kožíková uviedla, že Kancelária Súdnej rady Slovenskej republiky zašle členom súdnej rady pozvánku mailom s tým, aby sa do 24 hodín vyjadrili, prípadne navrhli účastníkov sympózia.

K poslednému bodu, o ktorý súdna rada doplnila dnešný program, vystúpil JUDr. Peter Hulla. Oboznámil členov súdnej rady s návrhom obsahovej náplne vzdelávania predloženej členom súdnej rady na zasadnutí.
5.	Obsahová náplň vzdelávania na roky 2012, 2013 pre sudcov, prokurátorov, právnych čakateľov prokuratúry, vyšších súdnych úradníkov, asistentov sudcov Najvyššieho súdu Slovenskej republiky v súlade s § 7 písm. f) zákona č. 548/2003 Z. z. o Justičnej akadémii Slovenskej republiky

Členovia súdnej rady predniesli k predmetnému bodu nasledovné pripomienky:

JUDr. Hanzelová uviedla, že je rada, že jej pripomienky boli zapracované do predloženého návrhu obsahovej náplne. Čo sa ale neobjavilo v návrhu je vyslovene uvedenie asistentov sudcov Najvyššieho súdu Slovenskej republiky. Ak uvažujeme nad tým, že sú niečím iným ako súdni úradníci, dokonca súdni úradníci vyššieho stupňa ako vyšší súdni úradníci, pretože sú to odborní radcovia sudcu najvyššieho súdu, čo  vyplýva z ust. § 19 zákona č. 757/2004 Z. z. o súdoch a o zmene a doplnení niektorých zákonov v znení neskorších predpisov, potom je spokojná, že sú braní ako vyšší súdni úradníci. Ale nie je doriešený status týchto ľudí z hľadiska ich gradácie. Na druhej strane sú to vždy ľudia v štátnej službe, tak nevidí dôvod, aby sa jedni v štátnej službe vzdelávali, čo sú vyšší súdni úradníci a neuvažovali nad asistentmi sudcu najvyššieho súdu

Bola by rada, aby súdna rada prijala uznesenie, aby asistenti z tohto hľadiska boli považovaní ako vyšší súdni úradníci a usilovať sa o presadenie tejto záležitosti aj v zákone.
JUDr. Bajánková v sekcii civilné právo navrhla vyškrtnúť „pre a proti“
JUDr. Marková: v sekcii obchodné právo navrhla doplniť „zmenkové a šekové právo“

Hlasovanie:
Za: 14
Proti: 0
Zdržali sa: 0
Neprítomní: 4 (JUDr. Harabin, JUDr .Vozár, JUDr. Novák) 

Uznesenie č. 1270 
Súdna rada Slovenskej republiky schvaľuje s pripomienkami obsahovú náplň vzdelávania na roky 2012, 2013 pre sudcov, prokurátorov, právnych čakateľov prokuratúry, vyšších súdnych úradníkov, asistentov sudcov Najvyššieho súdu Slovenskej republiky, ktorú v súlade s § 7 písm. f) zákona č. 548/2003 Z. z. o Justičnej akadémii Slovenskej republiky určuje po dohode s ministrom spravodlivosti Slovenskej republiky.

Overovateľ:									Zapísala: